|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 24. aprīlī** | **Nr. GND/2025/** |
|  | **(protokols Nr. ; .p)** |

**Par patapinājuma līguma slēgšanu ar valsts akciju sabiedrību “Latvijas dzelzceļš”**

Izskatīts Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs”, reģistrācijas numurs 40900019024, (turpmāk – Aģentūra) 2025. gada 8.aprīļa iesniegums Nr. TKMC1.6/25/11 (Gulbenes novada pašvaldībā saņemts 2025. gada 8.aprīlī un reģistrēts ar Nr. GND/5.13.2/25/888-G), kurā lūgts noslēgt patapinājuma līgumu ar valsts akciju sabiedrību “Latvijas dzelzceļš”, vienotais reģistrācijas Nr. 40003032065, un pieņemt bezatlīdzības lietošanā 17 (septiņpadsmit) zemes vienību daļas, kā arī inženierbūves, kas atrodas uz minētājām zemes vienībām, uz 5 (pieciem) gadiem. Aģentūra iesniegumā norāda, ka minētā manta nepieciešama “Zaļo ceļu” veloinfrastruktūras Gulbenes novadā labiekārtošanai un attīstīšanai.

Saskaņā ar Pašvaldību likuma 4. panta pirmās daļas 2. un 6.punktu pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana) un gādāt par iedzīvotāju veselību, īstenojot veselīga dzīvesveida veicināšanas pasākumus.

Pašvaldību likuma 73. panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. Lai nodotu pašvaldības īpašumā vai valdījumā esošo nekustamo īpašumu, ir nepieciešams pieņemt pašvaldības domes lēmumu par nekustamo īpašumu pieņemšanu bezatlīdzības lietošanā. Tiesību subjekts, kuram manta nodota bezatlīdzības lietošanā, nodrošina attiecīgās mantas uzturēšanu, kā arī sedz ar to saistītos izdevumus.

Saskaņā ar Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai. Šā likuma 3. panta 3. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta iegūstama īpašumā vai lietošanā par izdevīgāko cenu.

Ņemot vērā minēto un pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 3. panta 3. punktu, 5.1 panta piekto daļu, un Gulbenes novada pašvaldības domes Attīstības un tautsaimniecības komitejas un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NOSLĒGT ar valsts akciju sabiedrību “Latvijas dzelzceļš”, vienotais reģistrācijas Nr. 40003032065, juridiskā adrese: Emīlijas Benjamiņas iela 3, Rīga, LV-1050, zemes patapinājuma līgumu (pielikums).
2. NOTEIKT, ka saskaņā ar šā lēmuma 1.punktā minēto zemes patapinājuma līgumu bezatlīdzības lietošanā pieņemtā manta izmantojama Pašvaldības likuma 4. panta pirmās daļas 2. un 6. punktā noteikto pašvaldības autonomo funkciju (gādāt par pašvaldības administratīvās teritorijas labiekārtošanu un sanitāro tīrību, gādāt par iedzīvotāju veselību, īstenojot veselīga dzīvesveida veicināšanas pasākumus) īstenošanai – veloceliņa/slēpošanas trases (nemotorizēta Zaļo ceļu transporta koridora (Green way)) izveidošanai.
3. UZDOT Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” organizēt patapinājuma līguma noslēgšanu ar valsts akciju sabiedrību “Latvijas dzelzceļš”.
4. UZDOT Gulbenes novada Centrālās pārvaldes Finanšu nodaļai ik gadu paredzēt Gulbenes novada pašvaldības budžetā finanšu līdzekļus bezatlīdzības lietošanā pieņemtās mantas uzturēšanai.
5. NOTEIKT, ka saskaņā ar šā lēmuma 1.punktā minēto zemes patapinājuma līgumu bezatlīdzības lietošanā pieņemto mantu nodot atpakaļ pirms noteiktā lietošanas termiņa beigām, ja tā vairs netiek izmantota šā lēmuma 2. punktā minēto funkciju īstenošanai.
6. Lēmuma izrakstu nosūtīt: valsts akciju sabiedrību “Latvijas dzelzceļš” uz elektronisko adresi.

Gulbenes novada pašvaldības domes priekšsēdētājs A. Caunītis